![armenia_small_emblem[1]]()

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

18 նոյեմբերի 2021 թվականի N - Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ ԳՆՄԱՆ ԳՈՐԾԸՆԹԱՑԸ**

**ԿԱԶՄԱԿԵՐՊԵԼՈՒ ՄԱՍԻՆ**

**--------------------------------------------------------------------------------------------------------**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածներով, «Հայաստանի Հանրա­պետության բյուջետային համակարգի մասին» օրենքի 19-րդ հոդվածի 3-րդ կետով, 23-րդ հոդվածի 3-րդ մասով և հիմք ընդունելով Հայաստանի Հանրա­պետության կառավարության 2017 թվականի մայիսի 4-ի N 526-Ն որոշման N 1 հավելվածի 3-րդ կետի դրույթները՝ Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության 2020 թվականի դեկ­տեմբերի 30-ի «Հայաստանի Հանրապետության 2021 թվականի պետական բյու­ջեի կատարումն ապահովող միջոցառումների մասին» N 2215-Ն որոշման N 10 հա­վելվածում կատարել փոփոխություն` համաձայն հավելվածի:

1.1. Թույլատրել Հայաստանի Հանրապետության արտաքին գործերի նա­խա­րարությանը սույն որոշման հավելվածով նախատեսված գնման առարկայի ձեռքբերումն իրականացնել մեկ անձից՝ «Գնումների մասին» Հայաստանի Հան­րա­պետության օրենքի  23-րդ հոդվածի 1-ին մասի 2-րդ կետի հիման վրա, Հայաս­տանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 23-րդ կետի 5-րդ ենթակետի «բ» պարբերության պա­հանջներին համապատասխան՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 21-րդ կետի 1-ին ենթակետի «դ» պարբերության, 71-րդ կետի 1-ին ենթակետի, բացառու­թյամբ նույն ենթակետի «զ» պարբերության պահանջի, ինչպես նաև Հայաստանի Հանրապետության կառավարության 2017 թվականի ապրիլի 6-ի N 386-Ն որոշ­ման 2-րդ կետի 1-ին ենթակետի պահանջները:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

Երևան

 Հավելված

 ՀՀ կառավարության 2021 թվականի

 նոյեմբերի 18-ի N - Ն որոշման

|  |
| --- |
|  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ N 10 ՀԱՎԵԼՎԱԾՈՒՄ ԿԱՏԱՐՎՈՂ ՓՈՓՈԽՈՒԹՅՈՒՆԸ |
|
|  |
| Կոդը | Անվանումը | Գնման ձևը | Չափի միավորը | Ցուցանիշների փոփոխությունը (ավելացումները նշված են դրական նշանով, իսկ նվազեցումները՝ փակագծերում) |
|  միավորի գինը |  քանակը |  գումարը (հազ. դրամ) |
| ՀՀ արտաքին գործերի նախարարություն | - |
|  Բաժին N 01 |  Խումբ N 01 |  Դաս N 03 |  Արտաքին հարաբերություններ | - |
|  1118-11001 | Մեդիա և տեղեկատվական գրագիտության քաղաքականության և ռազմավարության վերաբերյալ ազգային խորհրդատվություն | - |
|   |  ՄԱՍ III. ԾԱՌԱՅՈՒԹՅՈՒՆՆԵՐ |   | - |
| 79951111-1 | Սեմինարների կազմակերպ­ման ծառայություններ | ԷԱՃ |  դրամ | (7,241,500.0) | (1) | (7,241.5) |
| 79951111-2 | Սեմինարների կազմակերպման ծառայություններ | ՀՄԱ |  դրամ | 7,241,500.0 | 1 | 7,241.5 |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏԻ ԱՇԽԱՏԱԿԱԶՄԻ

 ՂԵԿԱՎԱՐ Ա. ՀԱՐՈՒԹՅՈՒՆՅԱՆ